stanford-oval/wikipedia huggingface dataset:
פיקו אלכסנדר
ביוגרפיה

אלכסנדר לוקאש ג'וגלה נולד בעיר ניו יורק וגדל בשכונה פארק סלופ (אנ') בברוקלין. הוריו הם מגדלנה דסקור וצלם הקולנוע לוקאש ג'וגלה (אנ'), שניהם מהגרים פולנים מקרקוב. יש לו אחות קטנה, קלרה. סבו היה השחקן הפולני יז'י גוג'לה (פול') (1940 - 2018), וסבא רבא שלו היה העיתונאי הפולני המוערך יז'י טורוביץ' (אנ'). שם הבמה שלו, "פיקו", הוא כינוי מילדות. הוא סיים את לימודיו בתיכון לאמנויות פיורלו לה גוארדיה (אנ') במנהטן ב-2009  ולאחר מכן סיים תואר ראשון בחוג לאמנויות באוניברסיטת ראטגרס.
קריירה

תפקידי התיאטרון של אלכסנדר כוללים את "העיירה שלנו","פאנק רוק" ו"מה שעשיתי בקיץ האחרון".
בשנת 2009 הופיע לראשונה בסרט הקצר "Turban" ובשנת 2010 שיחק בסרט הקצר "Get Set GO!".
הוא הופיע כאורח במספר סדרות טלוויזיה, כולל "יומני קארי", "בית אלפא", "המעקב", "שוטרים בדם" "המעקב", ו"כתום זה השחור החדש".
בשנת 2014 הוא שיחק בדרמת הפשע של ג'יי. סי. צ'נדור "שנה קשוחה מאוד". בשנת 2016 שיחק בסרט "התפכחות" (אנ') לצד לוגאן לרמן.
בשנת 2017 שיחק את טריי וונדלה בסרט המלחמה הקומי "מכונת מלחמה" של שירות הזרמת המדיה "נטפליקס".  באותה שנה הוא שיחק את מושא האהבה של ריס ווית'רספון, בסרט הקומדיה הרומנטית "כולם חוזרים הביתה" (אנ').
בשנת 2018 הוא נתן את קולו למשחק המחשב "Red Dead Redemption 2 של Rockstar Games", כששיחק את קיראן.
בשנת 2022 הוא גילם את דמותו של מייק שובין בעונה השנייה של סדרת הנעורים "אחת שיודעת" מבית HBO Max.
בשנת 2023 גילם את ג'וש בסדרת הדרמה הפסיכולוגית "סיינט איקס" (אנ') מבית רשת הולו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2014 | שנה קשוחה מאוד | אליאס מוראלס |  |
| 2016 | התפכחות (אנ') | סוני קוטלר |  |
| 2017 | מכונת מלחמה | טריי וונדלה |  |
| 2017 | כולם חוזרים הביתה (אנ') | הארי |  |
| 2018 | The Portuguese Kid | פרדי אימברוזי |  |
| 2018 | Summer Days, Summer Nights | ג'יי.ג'יי פלין |  |
| 2019 | Hot Air | גרייסון |  |
| 2021 | Superior | רוברט |  |
| 2022 | The Sky Is Everywhere | טובי שואו |  |
| 2022 | The Honeymoon | אדם |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2014 | יומני קארי (אנ') | ניק | פרק: "Under Pressure" |
| 2014 | בית אלפא (אנ') | ראובן | פרק: "Showgirls" |
| 2014 | בלתי נשכח (אנ') | בחור מרושע #1 | פרק: "Reunion" |
| 2014 | המעקב | ג'ו הצעיר | פרק: "Young Joe" |
| 2014 | שוטרים בדם | דארן בנטלי | פרק: "Power of the Press" |
| 2015 | כתום זה השחור החדש | איאן | פרק: "Fake It Till You Fake It Some More" |
| 2015 | Fan Girl | צ'רלי | סרט טלוויזיה של ABC Family |
| 2019 | מלכוד 22 | קלווינג'ר | תפקיד ראשי; 6 פרקים |
| 2021 | דיקנסון | הנרי "שיפ" שיפלי | 9 פרקים |
| 2022 | אחת שיודעת | מייק שובין | 5 פרקים |
| 2023 | סיינט איקס (אנ') | ג'וש | תפקיד ראשי; 8 פרקים |
הערות שוליים

↑  "Profile". Chimtic.netfirms.com. אורכב מ-המקור ב-2015-07-09. נבדק ב-2016-01-30.
↑  Soloski, Alexis (20 בנובמבר 2014). "Actors in 'Punk Rock' Tap Into Teenage Alienation". Nytimes.com. נבדק ב-29 באוקטובר 2017. {{cite web}}:  (עזרה)
↑  "Alexander Jogalla". אורכב מ-המקור ב-8 ביולי 2015. נבדק ב-7 ביולי 2015. {{cite web}}:  (עזרה)
↑  "Aleksander Łukasz "Pico" Jogałła (M.J. Minakowski, Genealogia potomków Sejmu Wielkiego)". Sejm-wielki.pl. נבדק ב-2016-01-30.
↑  "Rising Star Pico Alexander Talks Social Media, Bioluminescence and Taking Risks". HuffPost. 2015-06-05. נבדק ב-2020-06-22.
↑  "For the Record" (PDF). Static1.squarespace.com. נבדק ב-29 באוקטובר 2017. {{cite web}}:  (עזרה)
↑  "Rutgers Theater Company and George Street Playhouse Present "Our Town" | Mason Gross School of the Arts". Masongross.rutgers.edu. נבדק ב-2016-01-30.(הקישור אינו פעיל)
↑  "Pico Alexander, Noah Galvin, Kristine Nielsen and More to Lead Signature's WHAT I DID LAST SUMMER". Broadwayworld.com. נבדק ב-2016-01-30.
| --- | --- |
בקרת זהויות :  PLWABN: 9813157988105606  GND: 1159537755  LCCN: no2017161408  SUDOC: 252748581  VIAF: 3969151353528152720003   WorldCat (עם VIAF): 3969151353528152720003
פנים מצחיקות

| --- | --- |
כרזת הסרט
כרזת הסרט
 בימוי:  סטנלי דונן 
 הופק בידי:  רוג'ר איידן 
 תסריט:  לאונרד ג'רש 
 עריכה:  פרנק ברכט 
 שחקנים ראשיים:  אודרי הפבורן   פרד אסטר   קיי תומפסון   מייקל אוקלייר   רוברט פלמינג
 מוזיקה:  אדולף דויטש   ג'ורג' גרשווין   איירה גרשווין
 צילום:  ריי ג'ון 
 מדינה:  ארצות הברית 
 חברת הפקה:  פרמאונט 
 חברה מפיצה:  סרטי פאראמונט
 שיטת הפצה:  וידאו על פי דרישה 
 הקרנת בכורה:  13 בפברואר 1957
 משך הקרנה:  103 דק' 
 שפת הסרט:  אנגלית, צרפתית 
 סוגה:  קומדיה רומנטית, סרט מוזיקלי 
 תקציב:  3,000,000 $ (הערכה)
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
פנים מצחיקות (באנגלית: Funny Face) הוא סרט קולנוע מוזיקלי אמריקאי שיצא לאקרנים בשנת 1957. הסרט, בבימויו של סטנלי דונן כולל שירים רבים של ג'ורג' ואיירה גרשווין.
עלילת הסרט

ג'ו סטוקטון (המגולמת על ידי אודרי הפבורן) היא מוכרת ספרים ביישנית המתגלה על ידי צלם אופנה מפורסם (מגולם על ידי פרד אסטר). סטוקטון נלקחת לפריז ושם היא מתאהבת בצלם.
הפבורן שרה במהלך המחזמר שלושה שירים בקולה-שלה (בניגוד לסרט גבירתי הנאווה, בו שרה מארני ניקסון את תפקידי השירה של הפבורן), וכן היא רוקדת בדואט עם אסטר.
אזכורים תרבותיים

חברת האופנה גאפ השתמשה בקטעים מהסרט בפרסומותיה.
בפרק S'Wonderful S'Marvelous עונה 7, של הסדרה בנות גילמור, במהלך ערב רומנטי צופים לורליי גילמור וכריסטופר היידן בסרט.
בשנת 1990 קטע מהסרט מופיע בווידאו-קליפ של ויטני יוסטון - "I'm Your Baby Tonight".
פיקוד צפון של ארצות הברית

| --- | --- |

 פרטים
 כינוי:  USNORTHCOM
 מדינה:  ארצות הברית ארצות הברית
 שיוך:  מחלקת ההגנה של ארצות הברית
 סוג:  פיקוד קרבי מאוחד
 בסיס האם:  בסיס חיל החלל פיטרסון, קולורדו ספרינגס
 אירועים ותאריכים
 תקופת הפעילות:  2002–הווה (כ־22 שנים)
 פיקוד
 דרגת המפקד:  גנרל
 מפקד נוכחי:  גרגורי גיאו
מפת גבולות האחריות של הפיקודים המרחביים, בוורוד פיקוד צפון
פיקוד צפון של ארצות הברית (באנגלית: United States Northern Command ובקיצור USNORTHCOM) הוא אחד מהפיקודים הקרביים המאוחדים של משרד ההגנה האמריקני והכוחות המזוינים של ארצות הברית. מפקד הפיקוד הוא גנרל או אדמירל 4 כוכבים ומכהן במקביל גם כמפקד פיקוד הגנת האוויר והחלל של צפון אמריקה. מפברואר 2024 מכהן בתפקיד גנרל גרגורי גיאו.
הפיקוד הוקם כפיקוד משולב ב-2002 במטרה לספק בקרה ושליטה עבור פעילות הגנת המולדת של מחלקת ההגנה של ארצות הברית ולתאם את התמיכה בפעילות זו מצד הרשויות האזרחיות.
מפקדת הפיקוד ממוקמת בבסיס חיל החלל פיטרסון שבקולורדו ספרינגס.
גבולות אחריות מרחביים

הפיקוד אחראי על שטח ארצות הברית (כולל אלסקה אך לא כולל הוואי), קנדה, מקסיקו, חלק מהאיים הקריבים (איי בהאמה, פוארטו ריקו ואיי הבתולה של ארצות הברית) ואזורי המים הסובבים שטחים אלו כולל מצר פלורידה, מפרץ מקסיקו וחלק מהים הקריבי.
כוחות המשתייכים לפיקוד

| סמל | שם היחידה | מפקדה | ייעוד |
| --- | --- | --- | --- |
|  | פיקוד כוחות צי ארצות הברית | בסיס הצי נורפוק | פיקוד האחראי על אימון, הכשרה והקצאת כוחות ימיים לפיקודים הקרבים המאוחדים, ותמיכה בפעילות פיקוד צפון והפיקוד האסטרטגי של ארצות הברית. |
|  | חיל האוויר הראשון של ארצות הברית | בסיס חיל האוויר טינדל, פלורידה | כוח אווירי המשתייך של פיקוד הצפון, לפיקוד הגנת האוויר והחלל של צפון אמריקה ולפיקוד הקרב של חיל האוויר. משימתו לספק עליונות אווירית והגנה אווירית בשטח מדינות ארצות הברית (למעט אלסקה והוואי). |
|  | הארמייה החמישית | בסיס סן אנטוניו, טקסס | אחד מ-11 הפיקודים העיקריים של צבא ארצות הברית. תפקידו העיקרי הוא לספק תמיכה אזרחית ולנהל תגובות משולבות לאירועים לאומיים, כגון אסונות טבע, מגפות, ואירועים אזרחיים אחרים הדורשים סיוע פדרלי. |
|  | פיקוד צפון של חיל הנחתים | בסיס הצי נורפוק | כוח הנחתים הגדול ביותר של החיל |
יחידות נוספות
|  | פיקוד אלסקה | בסיס אלמנדורף-ריצ'רדסון, אנקורג' | פיקוד משולב של הזרועות השונות בכוחות המזוינים של ארצות הברית המשתייך לפיקוד צפון. משימת הפיקוד היא היערכות להגנה על אזור אלסקה ותמיכה בפעילות אזרחית באזור. |
|  | פיקוד המבצעים המיוחדים צפון | בסיס כוח החלל פיטרסון, קולורדו | מפקדה שהקמתה אושרה ב-2012, מתאמת פעולות נגד רשתות טרור ומאמציהם לרכוש או להשתמש בנשק להשמדה המונית. הפיקוד כולל כוחות מיוחדים להגנה על המולדת בעיתות משבר. |
|  | כוח המשימה המשולב של פיקוד צפון | פורט בליסס, טקסס | נועד לתמוך בפעילויות הסוכנויות אכיפת החוק הפדרליות באיומים חוצי גבולות |
|  | מפקדת הכוחות המשולבים באזור הבירה (JTF-NCR) | פורט לסלי ג'יי מקנייר, וושינגטון די.סי. | כוח צבאי האחראי על הביטחון וההגנה על אזור וושינגטון די.סי., כולל המחוזות הסמוכים בווירג'יניה ומרילנד. |
|  | כוח המשימה לתמיכה ברשויות האזרחיות | בסיס לנגלי-אוסטיס | תפקידו לספק תמיכה אזרחית במקרה של אירועים חריגים ומסוכנים. היחידה הזו מיומנת בטיפול במצבים מורכבים כמו התקפות טרור, אסונות טבע, או אירועים תעשייתיים מסוכנים. |
פיקו (אי)

פיקו (בפורטוגזית: Ilha do Pico) הוא אי בחלק המרכזי של החבל האוטונומי של האיים האזוריים בפורטוגל. האי ידוע בשל הר פיקו (בפורטוגזית: Montanha do Pico), הר געש שכבתי שהאי הקרוי על שמו, ושפסגתו בגובה 2,351 מטרים היא הנקודה הגבוהה ביותר בפורטוגל בכלל, באיים האזוריים בפרט וכן הנקודה הגבוהה ביותר ברכס המרכז-אטלנטי. האי מכונה "האי השחור" (Ilha Preta), בשל אדמתו הגעשית השחורה. נופי תרבות היין באי הוכרזו על ידי אונסק"ו כאתר מורשת עולמית.
היסטוריה

לאחר ששימש לגידול בקר במחצית הראשונה של המאה ה-15, הוקם בפיקו היישוב הראשון בערך בשנת 1460 על ידי מתיישבים מצפון פורטוגל. הכפר הראשון באי היה לאז'ס (Lajes) ואחריו הוקם סאו רוקה (São Roque) ב-1542. המתיישבים הראשונים עסקו בגידול חיטה ואיסטיס הצבעים, שיוצא לארצות השפלה כחומר צביעה לתעשיית הבדים.
עד מהרה התפתח גם ענף גידול הגפנים שהתבסס על האדמה הפורייה ועל האקלים הנוח. התפתחותו של הענף נמשכה לכל אורך ההיסטוריה להוציא תקופה של התפרצויות געשיות במאה ה-18. ב-1723 קיבל הכפר מדאלנה (Madalena) מעמד של עיירה בשל חלקו החשוב בכלכלת האי וקשריו ההדוקים עם האי השכן פאיאל. העיר הורטה שבפאיאל הייתה מקום מגוריהם של בעלי קרקעות ויצרני יין בפיקו. האי מפורסם בשל גפני היין מזן ורדלו (verdelho) הגדלים בו כבר יותר ממאתיים שנה וזכו לשם טוב בכל רחבי העולם. התפשטותם של כנימות וקימחון באמצע המאה ה-19 השמידו כרמים רבים וגרמו למשבר בענף היין באי שנמשך עד למאה ה-20.
פעילותם של ציידי לווייתנים אמריקנים במימי האיים האזוריים בסוף המאה ה-18 יצרו ענף כלכלי נוסף באי שייצב את כלכלתו ופעל בו עד לשנות השבעים של המאה ה-20.
גאוגרפיה

פיקו שוכן 17.5 ק"מ מדרום לאי סאו ז'ורז'ה (São Jorge) ו-7 ק"מ ממזרח לאי פאיאל. אורכו של האי הוא 46 ק"מ ורוחבו המרבי הוא 16 ק"מ. פיקו הוא למעשה פסגתו של הר געש והוא האי השני בגודלו באיים האזוריים. בשטחים שבין החרוט הגעשי לבין החוף המזרחי של האי הנוף מלא בשרידים של חרוטים געשיים שחלקם הפכו לאגמים. מבחינה גאומורפולוגית האי מחולק לשלושה תאי שטח:
הר הגעש טופו (Topo) – ממוקם על החוף הדרום-מזרחי של האי. הר געש רדום שנשחק עקב בליה ותזוזות קרקע.
מישור אשאדה (Achada) – משתרע בין הר טופו לבין הר פיקו ונופו הגעשי מכוסה במכתשים שחלקם הפך לאגמים, בצמחייה נמוכה צפופה וביערות.
הר פיקו – ההר תופס את חלקו המערבי של האי וגובהו הוא 2,351 מטרים מעל פני הים.
ההתפרצות הגעשית האחרונה ארעה ב-1963 כהתפרצות תת-מימית קטנה מול החוף הצפון-מערבי של האי. ניתן לדעת על התפרצויות קודמות על פי שדות הלבה במקומות שונים באי. כיום הפעילות הגעשית היחידה היא בפסגתו של הר פיקו. כמו האיים השכנים פוקדים מעת לעת את האי רעידות אדמה. רעידת האדמה החזקה ביותר בשלושים השנים האחרונות אירעה ב-9 ביולי 1998 שהמוקד שלה היה באי פאיאל ועוצמתה הגיעה לדרגה 5.8 בסולם ריכטר. הרעידה הורגשה בפיקו כשעוצמתה המרבית הייתה 7 בסולם מרקאלי וכמה בתים ניזוקו. רעידות אדמה חזקות נוספות היו סדרה של רעידות בשנים 1957–1958 בעקבות התפרצותו של הר געש באי פאיאל, רעידת אדמה באי סאו ז'ורז'ה ב-1964 ורעידת אדמה ב-1926 שמרכזה היה במיצר שבין פיקו לבין פאיאל.
היישובים המרכזיים באי הם הבירה מדאלנה, סאו רוקה, ולאז'ס. אוכלוסיית האי מונה 14,148 תושבים נכון למפקד 2011.
כלכלה

עד לסוף שנות השבעים היה פיקו בסיס לפעילות ציידי לווייתנים. משמעות מיקומו של האי במרכזו של הרכס המרכז-אטלנטי היא שהמים בסביבותיו עמוקים יחסית. ענפי הכלכלה העיקריים באי הם: תיירות, בניית סירות וייצור יין.
נופי תרבות היין

נופי האי פיקו משקפים תרבות יין מיוחדת שהתפתחה מאז הגעתם של המתיישבים הראשונים במאה ה-15. הנוף המרהיב מעשה ידי אדם של שטחים קטנים המגודרים בחומות אבן, הם עדות לפעילות חקלאית הנמשכת דורות.
מדרום לעיר מדאלנה משתרעים כרמי גפנים שמהם מיוצר יין הקינוח המופק מענבי הוורדלו. המבנה הגאומטרי של רשת הכרמים הקטנים מכסה רצועה של אדמה שטוחה לאורך החוף. בהיותן בנויות מאבני בזלת מקומיות שנשחקו מפגעי מזג האוויר, החומות תוחמות שטחי אדמה שביסודה לא ראויה לעיבוד. החומות נבנו כדי להגן על הגפנים מפני רוחות וממליחות הים וגובהן מגיע ל-2 מטרים. יבול הכרמים נועד לייצור יין ועד היום העיבוד והבציר נעשים באופן ידני בלבד. את רצועת הכרמים הסובבת את האי במרחק מה מהחוף, מקיפה רשת שבילים שנועדו לעגלות שוורים המובילות את התוצרת. רשת שבילים זו מקושרת לסככות אחסון ולמזחים לאורך החוף.
ביישובים הסמוכים וליד שטחי העיבוד ממוקמים יקבים. מבנים אלה בני קומה אחת או שתיים נבנו מאבני בזלת שחורה וגגותיהם מקורים ברעפי חרס פעילים בעונת הבציר כשהקומה העליונה משמשת למגורים. בכמה מהיישובים פועלים עד 30 יקבים.
הערות שוליים

↑  מפקד 2011 (יש להקיש בתיבת החיפוש את שם האי)
| --- | --- |
בקרת זהויות :  NLI: 987007534617705171  GND: 4443762-6  VIAF: 249382329   WorldCat (עם VIAF): 249382329 
מדאלנה
לאז'ס
כרמי גפנים באי פיקו
פיקוד האוויר האסטרטגי

| --- | --- |

סמל פיקוד האוויר האסטרטגי משנת 1951
 "השלום הוא מקצוענו"
 פרטים
 מדינה:  ארצות הברית ארצות הברית
 שיוך:  חילות האוויר של צבא ארצות הברית 
 סוג:  פיקוד ראשי / פיקוד מוגדר
 בסיס האם:  Offutt Air Force Base 
 אירועים ותאריכים
 תקופת הפעילות:  21 במרץ 1946 – יוני 1992 (כ־46 שנים) 
 
סמל הארגון בשנים 1946–1951 שהוחלף בסמל שזכה בתחרות SAC
פיקוד האוויר האסטרטגי (באנגלית: Strategic Air Command; בראשי תיבות: SAC) היה ענף של חיל האוויר האמריקני אשר היה אחראי על חלק גדול מארסנל הנשק הגרעיני של ארצות הברית, החל מהטילים הבליסטיים עד המפציצים אשר נשאו נשק גרעיני ומטוסי התדלוק שתידלקו אותם באוויר. כמו כן היה אחראי על התקפות גרעיניות בשטחי ברית המועצות במקרה של מלחמה.
היסטוריה

הפיקוד הוקם ב-21 במרץ 1946, כאשר חיל האוויר של הצבא האמריקני התפצל ל-3 פיקודים שונים: פיקוד האוויר האסטרטגי, פיקוד האוויר הטקטי, ופיקוד האוויר ההגנתי. הבסיס הראשון הוקם בבסיס חיל האוויר האמריקני, שדה בולינג בוושינגטון והמפקד הראשון של הפיקוד היה ג'ורג' ס. קנדי.
מטרת הפיקוד, כדברי ראש המטה הכללי הראשון של חיל האוויר של ארצות הברית, קארל ספאץ:
בתחילה לא יוחסו המשימות לשימוש בנשק גרעיני, כיוון שאז לא היה נשק כזה עדיין ברשות הפיקוד. ב-16 בספטמבר 1947, לאחר שחיל האוויר האמריקני איחד את ענפיו השונים והפך לארגון גדול יחיד, עבר בסיס הפיקוד לאומהה, נברסקה.
באוקטובר 1948 קיבל את הפיקוד הגנרל קרטיס לה מיי וביצע שינויים נרחבים בארגון, החל במבנהו ועד למשימות שהוא יבצע. לה מיי, שהגה את תוכנית ההתקפה האווירית האמריקנית על האיים היפנים בזמן מלחמת העולם השנייה, היה מאמין אדוק בכוח ההפצצה האסטרטגית, והאמין שרק על ידי הפצצת נקודות תורפה ושמירה על סטטוס "הפצצה במקרה הצורך" והרתעה ניתן להשיג שלום.
תחת פיקודו של לה מיי, הפך הפיקוד האווירי האסטרטגי לאחת מהכוחות החזקים בצבא ארצות הברית בכל הקשור למדיניות אסטרטגית בזמן המלחמה הקרה נגד הסובייטים, שהתבססה על הרתעה גרעינית, כלומר מניעת מלחמה כוללת באמצעות הטלת איום והפגנת כוח. לכן היה מוטו הארגון - "שלום הוא מקצוענו".
לה מיי, שהיה מאמין גדול בהתקפה ראשונית ומכרעת, האמין שעל הפיקוד האווירי האסטרטגי להיות מוכן למקרה של איום סובייטי. ולכן, עוד בימים המוקדמים של הארגון, הגה תוכניות תקיפה נרחבות בשטח רוסי למען ניטרול או הפחתת יכולת השבת התגובה של הרוסים לאחר התקפה אמריקנית. כמו כן בנה תוכניות ריגול רבות באמצעות מטוסי ביון וסיור בשטח האויב.
בתחילת ימי הפיקוד עמדו לרשותו מפציצי B-29 רבים שנעשה בהם שימוש במלחמת העולם השנייה (רק מעטים מהם יכלו לשאת נשק גרעיני), ומספר B-36 שעברו שדרוגים (שדרוג מנועים והוספת מקלעים). לאחר מכן החל הארגון להתמקד בבניית מפציצים בעלי מדחפים, ובשיא עוצמתו היו לו 1,500 מפציצים (רובם B-47).
כאשר הפכו הטילים הבין יבשתיים הראשונים לפעילים, הוחלט להעמידם לרשות הפיקוד האווירי האסטרטגי, דבר שהגביר אף יותר את עוצמת הרתעתו.
קרטיס לה מיי עזב את הפיקוד ב-1957 והחליף אותו הגנרל תומאס ד. פאוור, ששירת בתפקיד עד דצמבר 1964. אחריו התמנה הגנרל ג'ון דייל ראיין ששירת עד 1967, ואחריו הגנרל ברוס ק. ראיין שהיה בתפקיד עד 1972.
ב-1992, לאחר נפילת מסך הברזל והתמוטטות ברית המועצות, נסגר הפיקוד רשמית וכל משאביו ובסיסיו הוכפפו לחיל האוויר האמריקני. מעט מכלי הנשק הגרעיניים הועברו לחיל הים האמריקני. בהמשך אוחדו המפקדות השונות תחת הפיקוד האסטרטגי.
שלט הניצב לפני אחד מהבסיסים של פיקוד האוויר האסטרטגי ועליו מצוינת הסיסמה של הארגון: "השלום הוא מקצוענו"
פורד זפיר

| --- | --- |

Ford Zephyr, דור שלישי
 מאפיינים כלליים
 נקרא גם:  Ford Zodiac  (דגם הפאר)  "Ford Executive" (דגם הפאר)
 יצרן:  Ford of Britain (פורד בריטניה) (שם רשמי: Ford Motor Company Limited)
 שנות ייצור:  1950–1972
 הרכבה:  בריטניה בריטניה  אירלנד אירלנד  אוסטרליה אוסטרליה (פורד אוסטרליה "Ford Motor Company of Australia Limited")  ניו זילנד ניו זילנד  רודזיה רודזיה  איחוד דרום אפריקה דרום אפריקה
 מודל קודם:  פורד פיילוט
 מודל אחריו:  Ford Consul 
 חברת אם:  פורד
 אורך:  4,369 מ"מ (דור ראשון, יוצר בין השנים 1950-1956)  4,534 מ"מ (דור שני, יוצר בין השנים 1956-1962)  4,591 מ"מ (דור שלישי, יוצר בין השנים 1962-1966)  4,612 מ"מ (דור שלישי "Ford Zodiac Mark III")  4,699 מ"מ (דור רביעי)
 רוחב:  1,626 מ"מ (דור ראשון)  1,702 מ"מ (דור שני)  1,759 מ"מ (דור שלישי)  1,753 מ"מ (דור שלישי "Ford Zodiac Mark III")  1,810 מ"מ (דור רביעי)
 גובה:  1,524 מ"מ (דור  ראשון)  1,454 מ"מ (דור שני, תצורת סלון)  1,467 מ"מ (דור שני, תצורת סטיישן)  1,441 מ"מ (דור שלישי "Ford Zodiac Mark III")  1,486 מ"מ (דור רביעי)
 משקל:  1,118 ק"ג (דור  ראשון)  1,163 ק"ג (דור שני)  1,168-1,321 ק"ג (דור שלישי)  1,215 ק"ג (גרסת הפאר "Ford Zephyr Zodiac" יוצר בין השנים 1954-1956)  1,283 ק"ג (דור שלישי "Ford Zodiac Mark III") 1,232-1,308 ק"ג (דור רביעי)
 בסיס גלגלים:  2,642 מ"מ (דור  ראשון)  2,718 מ"מ (דור שני, דור שלישי)  2,718 מ"מ (דור שלישי "Ford Zodiac Mark III")  2,921 מ"מ (דור רביעי)
 מפרט טכני
 מנוע:  6 צילינדרים, בטור, 2,262 סמ"ק, המפיק 68 כ"ס, יחס דחיסה 6.8:1 (מנוע "Straight-six engine") (דור ראשון)  6 צילינדרים, 2,553 סמ"ק, המפיק 86 כ"ס (דור שני, יוצר בין השנים 1956-1962)  4 צילינדרים, בטור 1,703 סמ"ק המפיק 65 כ"ס  (דור שלישי, יוצר בין השנים 1962-1966 "Ford Zephyr 4 Mark III")  6  צילינדרים, 2,553 סמ"ק, המפיק 93 כ"ס, 107 כ"ס (דור שלישי, יוצר בין השנים 1962-1966 "Ford Zephyr 6 Mark III")  6 צילינדרים, 2,553 סמ"ק  (דור שלישי "Ford Zodiac Mark III")  4V  צילינדרים,1,996 סמ"ק (דור רביעי "Ford Zephyr Mark IV")  6V צילינדרים, 2,452 סמ"ק (דור רביעי "Ford Zephyr Mark IV")  6V צילינדרים, 2,495 סמ"ק (דור רביעי "Ford Zephyr Mark IV")  6V צילינדרים, 2,994 סמ"ק, המפיק 140 כ"ס ב-4,750 סל"ד, (מנוע "Ford Essex V6 engine", יוצר בבריטניה)  (דור רביעי "Ford Zodiac Mark IV")
 הילוכים:  תמסורת ידנית - 3 מהירויות (דור ראשון)  תמסורת ידנית - 3 מהירויות (דור שני)  תמסורת אוטומטית מסוג "BorgWarner" (אופציונלית, משנת 1956, באוסטרליה משנת 1959) (דור שני)  תמסורת ידנית - 4 מהירויות (דור רביעי)  תמסורת אוטומטית - 3 מהירויות מסוג "Ford C4 transmission" (דור רביעי)
 מהירות מרבית:  130 קמ"ש (דור ראשון)
 צריכת דלק:  12.7 ליטר ל -100 ק"מ (דגם "Ford Zephyr Zodiac" דור ראשון)
 
פורד זפיר (באנגלית: Ford Zephyr)  היא מכונית סלון, 4 דלתות, מתוצרת חברת "Ford of Britain" (פורד בריטניה) (שם רשמי: Ford Motor Company Limited), חברת בת של קונצרן פורד, אשר יוצרה בין השנים 1950–1972.
בנוסף, יוצרו דגמי "פורד זפיר" באוסטרליה, בניו זילנד, ברודזיה ובדרום אפריקה.
דגם הפאר של "פורד זפיר" היה קרוי "Ford Zodiac" ו-"Ford Executive".
בין השנים 1961-1963 מנוע "פורד זפיר" 2,553 סמ"ק הורכב בדגם מכונית הספורט בתצורת קופה, הבריטית "AC Aceca" מתוצרת "AC Cars Group Ltd".
"פורד זפיר" שווק בישראל.
תצורות

4 דלתות - סלון
5 דלתות - סטיישן
2 דלתות - קבריולה
דורות > דור ראשון "Zephyr Mark I"

יוצר בין השנים 1951-1956
קרוי גם: "Ford Zephyr Six" או "Zephyr Mark I"
תצורות: סלון, סטיישן, קבריולה
דורות > דור ראשון "Ford Zephyr Zodiac"

דגם פאר
יוצר בין השנים 1954-1956
מנוע 6 צילינדרים, 2,262 סמ"ק המפיק 71 כ"ס, יחס דחיסה 7.5:1
תצורות: סלון (4 דלתות), סטיישן (5 דלתות)
מחיר הדגם בהשקה עמד על 851 שטרלינג
מנוע "פורד זפיר" 2,262 סמ"ק הורכב ברישיון, בחלק ממכוניות הרודסטר (דור ראשון) אלארד פאלם ביץ' מתוצרת יצרנית הרכב הבריטית Allard Motor Company Limited  (אנ') אשר יוצרה בין השנים  1952–1958
דורות > דור שני "Zephyr Mark II"

יוצר בין השנים 1956-1962
תצורות: סלון - 4 דלתות (סדאן - באוסטרליה), סטיישן - 5 דלתות (באוסטרליה ובבריטניה), קופה - 2 דלתות (באוסטרליה), קבריולה - 2 דלתות, אמבולנס
דורות > דור שני "Ford Zodiac Mark II"

דגם פאר
יוצר בין השנים 1956-1962
תצורות: סלון, סטיישן, קבריולה
מנוע 6 צילינדרים, 2,553 סמ"ק
דורות > דור שלישי "Ford Zephyr 4 Mark III"

יוצר בין השנים 1962-1966
תצורות: סלון - 4 דלתות, סטיישן - 5 דלתות
מנוע 4 צילינדרים בטור, 1,703 סמ"ק
דורות > דור שלישי "Ford Zephyr 6 Mark III"

יוצר בין השנים 1962-1966
תצורות: סלון, סטיישן
מנוע 6 צילינדרים, 2,553 סמ"ק
דורות > דור שלישי "Ford Zodiac Mark III"

מכונית פאר
יוצר בין השנים 1962-1966
תצורות: סלון - 4 דלתות, סטיישן - 5 דלתות
מנוע 6 צילינדרים, 2,553 סמ"ק
דורות > דור רביעי "Ford Zephyr Mark IV"

יוצרו 149,263 יחידות
יוצר בין השנים 1966-1972
תצורות: סלון - 4 דלתות, סטיישן - 5 דלתות
מנוע 4V  צילינדרים, 1,996 סמ"ק
מנוע 6V צילינדרים, 2,452 סמ"ק
מנוע 6V צילינדרים, 2,495 סמ"ק
דורות > דור רביעי "Ford Zodiac Mark IV"

קרוי גם "Ford Executive"
מכונית פאר
יוצר בין השנים 1966-1972
תצורות: סלון, סטיישן
מנוע 6V צילינדרים, 2,994 סמ"ק, המפיק 140 כ"ס ב-4750 סל"ד (מנוע "Ford Essex V6 engine", יוצר בבריטניה)
תמונות

פורד זפיר - דור ראשון
פורד זפיר קבריולט - דור ראשון, שנת 1952
פורד זפיר - דור ראשון, שנת 1952
פורד זפיר קבריולט, דור ראשון, שנת 1954 - מבט לתוך הרכב
פורד Zephyr 111 Zodiac, שנת 1956
פורד זפיר, סטיישן, דור 2 (צולם באוסטרליה)
פורד זפיר, שנת 1960, דור 2, אמבולנס
פורד זפיר, שנת 1960, דור 2, אמבולנס
פורד זפיר - דור שני, קבריולה
"פורד זפיר קופה, דור שני (Ford Zephyr Mark II Coupe) (יוצר באוסטרליה)
פורד זפיר - דור שני, שנת 1957 - סטיישן
פורד זפיר - דור שני
פורד זפיר - דור שני
פורד זפיר, דור שלישי (דגם "Ford Zephyr 213E")
פורד זפיר, דור שלישי
פורד זפיר, דור שלישי, סטיישן (דגם סטיישן "Ford Zephyr 213E")
פורד זפיר, דור שלישי, סטיישן (דגם סטיישן "Ford Zephyr 213E")
פורד זפיר דור רביעי (דגם "Ford Zephyr 3008E")
פורד זפיר דור רביעי
פורד זפיר דור רביעי, שנת 1970
הערות שוליים

↑  פורד זפיר שנת 1965car.info/en-se/ford/zephyr/mk-iii
↑  פורד זפירartomobile.com.au/theshop/ford-zephyr
↑  פורד זפיר דור שלישיindependent.co.uk/life-style/motoring/features/ford-zephyrzodiac-mk-iii
↑  פורד זפיר דור רביעיclassics.honestjohn.co.uk/reviews/ford/zephyrzodiac-mk4
פדרציית השחייה האיטלקית

| --- | --- |

 ענפי ספורט:  כדורמים, שחייה צורנית, קפיצה למים, שחייה תחרותית, שחייה במים פתוחים 
 תאריך ייסוד:  1899 
 www.federnuoto.it
 
פדרציית השחייה האיטלקית (באיטלקית: Federazione Italiana Nuoto או בקיצור FIN) היא פדרציית שחייה הגדולה ביותר באיטליה המאגדת יותר מ-1200 מועדוני ספורט מים שונים. הפדרציה מאגדת בתוכה חמישה ענפי ספורט שונים: שחייה תחרותית, קפיצה למים, שחייה צורנית, שחייה במים פתוחים וכדורמים. הפדרציה נוסדה בשנת 1899.
נשיא הפדרציה הוא פאולו ברלי, סנטור איטלקי אשר בעברו היה שחיין אולימפי מקצועי.
פיקוח ילודה

פיקוח ילודה הוא פעילות למניעה של ילודה, כלומר צמצום מספר הלידות במשפחה או באוכלוסייה. פיקוח ילודה נעשה בדרכים רבות, אותן ניתן לחלק לפעולות שנעשות על ידי הפרט מרצונו, ופעולות שמתומרצות או נכפות ממסדית.
מניעת ילודה על ידי הפרט

מניעת ילודה כוללת מגוון שיטות ואמצעים למניעת היריון ולהפסקת היריון. שיטות למניעת היריון הן הימנעות מקיום יחסי מין, שימוש באמצעי מניעה, עיקור וסירוס. ביצוע הפלה מלאכותית מיועד להפסקת היריון.
פיקוח ילודה ממוסד

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בתרבויות שונות ובתקופות היסטוריות שונות פיקוח הילודה ממוסד או מתומרץ על ידי חוקים, אידאולוגיות ודתות. פיקוח ילודה כזה יכול להתבצע בדרכים רבות וברמות שונות של התערבות בחיי הפרט. למשל:
הסברה בחסות ממוסדת
מתן תמריצים כספיים למשפחות אשר ממעטות בהבאת ילדים לעולם
החלת קנסות על משפחות שהביאו מספר ילדים מעל למכסה המותרת (כדוגמת סין)
הקניית ערכים תרבותיים או דתיים
עיקור כפוי. עיקור כפוי בוצע למשל בארצות הברית ובשוודיה בתחילת המאה ה-20 בעקבות תפיסות אאוגניות וכן על ידי הנאצים.
ראו גם

הגבלת ילודה בסין
מרגרט סנגר - אמריקנית שפעלה לפיתוח אמצעי מניעה ולהפצתם
אנטי-נטליזם - עמדה פילוסופית המייחסת להולדה ערך שלילי.
עקרון המקומיות (מחשבים)

עֶקְרון המקומיות (באנגלית: Principle of locality; מכונה לעיתים גם מקומיות הייחוס (באנגלית: Locality of reference)) הוא מונח במדעי המחשב המתאר את הנטייה הנצפית של תוכנית מחשב לגשת לאזורים מצומצמים יחסית בזיכרון המחשב במסגרת זמן צרה. התנהגות זו נובעת מהדרך שבה תוכנית טיפוסית קוראת נתונים מהזיכרון, והיא הבסיס שעליו מושתת זיכרון המטמון של המעבד.
תוכנית מחשב טיפוסית מפגינה את התכונות הבאות:
מקומיות זמן – שבה גישה למשאב בזמן מסוים גוררת אחריה גישות נוספות מיד לאחר מכן.
מקומיות מרחב – שבה גישה למשאב מסוים גוררת אחריה גישות נוספות למשאבים קרובים.
מקומיות סדרתית – שבה הגישה לזיכרון היא לרוב סדרתית.
ראו גם

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.